पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड के जमशेदपुर जिलान्तर्गत मानगो थाना क्षेत्र के बिरसानगर निवासी दलवीर सिंह के 14 वर्षीय पुत्र राजवीर सिंह व उसके दोस्त दिलवाग सिंह का तीन दिन पूर्व 29 अप्रैल को जमशेदपुर-टाटानगर हाइवे से अपहरण कर लिया गया था। अपहरण के बाद 30 अप्रैल को राजवीर सिंह की बहन के मोबाइल पर अपहर्ताओं ने फोन कर बताया कि भाई को जिंदा देखना चाहती हो तो 05 लाख रुपया लेकर मुंगेर आ जाओ। अपहृत राजवीर के पिता दलवीर सिंह ने अपने पुत्र के अपहरण की शिकायत मानगो थाना में दर्ज कराई। अपहृत के बहन के मोबाइल पर अपह्ताओं द्वारा किए गए फोन नंबर के कॉल लोकेशन के आधार पर मानगो थाना के एसओ नकुंद शर्मा के नेतृत्व में तीन सदस्यीय टीम मुंगेर पहुंची। टीम ने कोतवाली थाना के सहयोग से लाल दरवाजा में छापामारी की। छापेमारी के दौरान अपहृत युवक व उसके दोस्त को पुलिस ने बरामद कर पुलिस अभिरक्षा में मानगो थाना भेज दिया है। इस दौरान अपहरण में संलिप्तता में शक के आधार पर 02 लोगों को हिरासत में लेकर कोतवाली थाना आई। लेकिन पूछताछ में हिरासत में लिए गए दोनों लोगों से किसी तरह की जानकारी नहीं मिलने पर दोनांे को पीआर बांड पर छोड़ दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn